Universis presentes litteras inspecturis, Gaufridus, permissione divina episcopus Eduensis, salutem in Domino. Notum facimus quod nos ad supplicacionem et requestam fratris Otthonini de Mimuris, prioris prioratus Sancti Jacobi de Arneto, ordinis Sancti Benedicti nostri diocesis Eduensis, et habitancium dicte ville hominum dicti prioratus, de et super contentis in litteris venerabilium et religiosorum virorum abbatis et conventus monasterii Sancti Benigni de Divione, dicti ordinis Lingonensis diocesis, ac dicti prioris, quibus hec nostre presentes sunt annexe, an videlicet cederent et facta fuerint ad utilitatem et commodum dicti prioratus per dilectum nostrum Bertholomeum Parvi de Poilleyo, clericum notarium et juratum curie nostre Eduensis, a nobis quo ad hoc litteratorie commissum informationem fieri fecimus diligentem. Et quia dicta informatione per nos visa et diligenter inspecta, considerantesque diligenter et attentis aliis que circa premissa erant attendenda, nobis legitime constitit atque constat contenta in dictis litteris cedere factaque fuisse et esse ad utilitatem et commodum prioris et prioratus predictorum, idcirco dictas litteras ac omnia et singula premissa in eis contenta tamque rite et legitime facta laudamus, ratifficamus, approbamus et tenore presentium auctoritate nostra ordinaria confirmamus, ac in eis omnibus et singulis interponimus auctoritem nostram pariter et decretum. In cujus rei testimonium sigillum nostrum presentibus litteris duximus apponendum. Datum et actum apud Thoisiacum castrum nostrum, die quinta decembris, anno Domini millesimo centesimo septuagesimo quinto. Sic signatum per Dominum episcopum. RIVIERE.